Samarqand viloyat hokimligi axborot xizmatining ma’lum qilishicha, Samarqandda o‘tkazilayotgan «Invest in Samarkand» I xalqaro investitsion forumining bugun, 23 noyabr ishida Ispaniyaning «Real Madrid» futbol akademiyasi Samarqand filialini tashkil etish yuzasidan kelishuv memorandumi imzolanishi kutilmoqda. Shu maqsadda Ispaniyaning jahonga mashhur «Real» futbol klubinining mintaqaviy fondi menejyeri Arenilyas Inigo Chaves Samarqandga kelgan. Ma’lum bo‘lishicha, akademiya filiali Samarqand shahridagi Motrid qo‘rg‘onida tashkil etilishi rejalashtirilgan. Shu va boshqa investitsion loyihalari bilan Ispaniya delegatsiyasi vakillari Samarqanddagi forumda qatnashishmoqda.